钦定古今图书集成/理学汇编/经籍典/第138卷 > 《汉韩婴诗外传二》 > 《角弓七》
## 钦定古今图书集成/理学汇编/经籍典/第138卷 > 《汉韩婴诗外传二》 > 《角弓七》

《传》曰：“爱由情出谓之仁，节爱理宜谓之义。故爱恭谨
谓之礼，文礼谓之容，礼容之义生，以治为法。故其言
可以为民道，故民从是言也。行可以为民法，民从是
行也。书之于策，传之于志，语万世，子子孙孙，道而不
舍。由之即治，失之即乱，由之即生，失之即死。”今夫肢
体之序与禽兽同节，言语之暴，与蛮夷不殊，混然无
道，此明王圣主之所罪。《诗》曰：“如蛮如髦，我是用忧。”